Medzislovančina

**Medzislovančina** (staršie názvy: *novoslovienský* alebo *slovianski*) je umelo vytvorený jazyk, ktorý založila istá skupina jazykovedcov z rôznych krajín. Tento jazyk má za úlohu umožniť vzájomné dorozumenie sa medzi slovanskými národmi (veľakrát sa totiž stáva, že Slovák nerozumie Poliakovi, či Chorvát Rusovi – preto vznikol práve tento jazyk). Medzislovančina je syntézou pôvodnej staroslovienčiny a súčasných slovanských jazykov: jej gramatická štruktúra je založená na staroslovienskom základe, ale slovná zásoba vychádza zo všetkých existujúcich slovanských jazykov. 

Medzislovančina je tiež hlavným jazykom filmu „Pomaľované vtáča“ českého režiséra Václava Marhoula z roku 2019.

Medzislovanský jazyk má dlhú históriu. Vznikol v 17. storočí, keď chorvátsky kňaz Juraj Križanić napísal jeho prvú gramatiku, a rozšíril sa najmä v 19. storočí pod vplyvom panslavizmu. Aktuálna verzia medzislovančiny bola založená v roku 2017 po zlúčení dvoch najväčších projektov 21. storočia – slovianskeho (2006) a novoslovienčiny (2009). Jej hlavnými autormi sú český informatik Vojtěch Merunka (pôvodný autor novoslovienčiny) a holandský jazykovedec Jan van Steenbergen (pôvodný autor slovianskeho), ale oficiálna webová stránka uvádza širší zoznam zainteresovaných. Používateľská komunita medzislovančiny sa stretáva predovšetkým v skupine na Facebooku, ktorá začiatkom mája 2021 mala viac ako 13 tis. členov.

Odhaduje sa, že v roku 2012 jazyk používalo niekoľko stoviek ľudí.

## Abeceda
Medzislovančina používa tak latinku ako aj cyriliku:

Ďalšie, voliteľné písmená s etymologickou funkciou (len v latinke): **[[å]]**, **[[ć]]**, **[[ď]]**, **[[đ]]**, **[[ę]]**, **[[ľ]]**, **[[ń]]**, **[[ȯ]]**, **[[ŕ]]**, **[[ś]]**, **[[ť]]**, **[[ų]]**, **[[ź]]**.

* Písmeno h sa vyslovuje ako Slovenské ch.
* J za písmenami l a n tie písmená zmäkčujú, napríklad v slove ljubiti sa lj číta ako Slovenské ľ, a v slove njego (neho) sa to číta ako Slovenské ň.

## Príklad
Otčenáš:

:Otče naš, ktory jesi v nebesah, nehaj sveti se ime Tvoje. 
:Nehaj prijde kraljevstvo Tvoje, nehaj bude volja Tvoja, kako v nebu tako i na zemji. 
:Hlěb naš vsakodenny daj nam dnes, 
:i odpusti nam naše grěhy, tako kako my odpuščajemo našim grěšnikam. 
:I ne vvedi nas v pokušenje, ale izbavi nas od zlogo. 
:Ibo Tvoje jest kraljevstvo i moč i slava, na věky věkov. Amin.

## Referencie


## Iné projekty

## Pozri aj
* Umelé slovanské jazyky

## Zdroje
* Barandovská-Frank, Věra. *Panslawische Variationen*. Brosch, Ciril i Fiedler, Sabine (ur.), Florilegium Interlinguisticum. Festschrift für Detlev Blanke zum 70. Geburtstag. Peter Lang Internationaler Verlag der Wissenschaften, Frankfurt am Main, 2011, ISBN 978-3-631-61328-3, s. 209 – 236.
* Duličenko, Aleksandr D. *Pravigo de la slava interlingvistiko: slava reciprokeco kaj tutslava lingvo en la historio de Slavoj*. Grundlagenstudien aus Kybernetik und Geisteswissenschaft 57:2, jún 2016, Akademia Libroservo, ISSN 0723-4899, s. 75 – 101.
* Meyer, Anna-Maria. *Wiederbelebung einer Utopie. Probleme und Perspektiven slavischer Plansprachen im Zeitalter des Internets*. Bamberger Beiträge zur Linguistik 6, Bamberg: Univ. of Bamberg Press, 2014, ISBN 978-3-86309-233-7.
* Merunka, Vojtěch; Heršak, Emil; Molhanec, Martin. *Neoslavonic Language*. Grundlagenstudien aus Kybernetik und Geisteswissenschaft 57:2, jún 2016, Akademia Libroservo, ISSN 0723-4899, s. 114 – 134.
* Merunka, Vojtěch. *Neoslavonic zonal constructed language*. České Budějovice, 2012, ISBN 978-80-7453-291-7.
* Рупосова, Л.П. *История межславянского языка*. Вестник Московского государственного областного университета. Московский государственный областной университет, 2012/1, s. 51 – 56.
* Steenbergen, Jan van. *Constructed Slavic languages in the 21th century*. Grundlagenstudien aus Kybernetik und Geisteswissenschaft 57:2, jún 2016, Akademia Libroservo, ISSN 0723-4899, s. 102 – 113.

## Externé odkazy
* Oficiálna stranka medzislovančiny
* Informačný portál medzislovanského jazyka
* Medžuslovjansky slovnik
* Interslavic language tutorial 
* Noviny 
* Slovjani.info – Vedecký časopis v medzislovančine
* Vikisbornik
* Svete mysli, zbierka duchovných citátov v medzislovančine 

Kategória:Umelé jazyky
Kategória:Slovanské jazyky